Ågot Gjems Selmer

Ågot Gjems Selmer (født 27. oktober 1857, død 25. september 1926) var en norsk skuespiller og forfatter. 

 Liv og virke

Hun var datter av Svend Jørgen Gjems (1832–) og Johanne Rolfsen (1837–).Svend Jørgen Gjems hos familierøtter.no. Faren var kjøpmann i Kongsvinger, de fikk mange barn og flyttet til Kristiania da Ågot var omkring åtte år.Lars Ovlien, Ågot Gjems fra Gamle Øvrebyen vel.

Som skuespiller var Ågot Gjems tilknyttet Christiania Theater i omtrent seks år, der hun debuterte 1880 i Thomos Mortons «Den hjemkomne Nabo», iscenesatt av den danske litterat Niels Thorup Bruun,Niels Thorup Bruun hos sceneweb.no. og hvor hun i 1883 spilte rollen som Petra i uroppføringen av Henrik Ibsens En folkefiende.Lars Ovlien, Da Ågot stod i rampelyset fra Gamle Øvrebyen vel 

Hun giftet seg 1883 med Alfred Selmer (1851–1919) av Selmer-slekten, som var distriktslege i Balsfjord. Ekteparet bodde i Balsfjord i nitten år, før de flyttet til Ås sørom Oslo i 1902.  De fikk åtte barn. Av de fem barna som vokste opp var sangerinnen Tordis Gjems Selmer, skuespiller Alfred Gjems Selmer og skuespiller og forfatter Lillemor von Hanno. Året 1919 ble et tapets år for henne; i januar døde sønnen Alfred  i spanskesyken, og i juni døde mannen Alfred etter en sykkelulykke.Ifølge notisen Dr. Selmer i Aas omkommet ved et cykkeluheld i Aftenposten den 27. juni 1919, var det sykkelens gaffel som knakk, og Alfred Selmer brakk nakken i fallet fra sykkelen. Etter å ha blitt sendt med jernbane til Kristiania, utåndet han på Rikshospitalet.

 Forfatterskap 
Ågot Gjems Selmer baserte flere av sine bøker på doktorfamiliens liv oppe i det høye nord (Smaapigernes bog, Lillemor, Mor fortæller). Barneboken Da mor var liden bygget imidlertid på minnene fra hennes egen oppvekst på Kongsvinger. Hun skrev til sammen ti bøker, som ble oversatt til en rekke språk.

 Bibliografi (utvalg) 










 Oversettelser til andre språk 
 Svenske utgivelser 
 1903: Mors bok. Religiösa essayer
 1907: Kvinnorna i Björnsons diktning. Essay

 Nederlandske utgivelser 
 1910: En doktersfamilie in het hooge Norden
 1907: Een bloemen-sprookje (oppfølger til En doktersfamilie in het hooge Norden)
 Toen moeder klein was

 Tyske utgivelser 
 1905: Die Doktorsfamilie im hohen Norden: ein Jugendbuch
 1907: Die sittliche Erziehung unserer Kinder. Ein Vortrag
 Schwesterchen. Eine Erzählung für die ganze Familie
 1911: Als Mutter klein war. Ein buch für die Jugend
 1912: Damals. Aus meinem Leben

Referanser

 Litteratur 
 Ingun Aastebøl: Ågot Gjems Selmer : et forfatterskap med morsrollen i sentrum – hovedoppgave i norsk, 1990
 Lill-Karin Elvestad: Ågot Gjems Selmer (1857-1926) : Brytningstid – biografi, Orkana 2019

 Eksterne lenker 


  Ågot Gjems Selmer på Oslo byarkivs nettsted www.oslobilder.no

Kategori:Norske forfattere
Kategori:Norske skuespillere
Kategori:Alumni fra Hartvig Nissens skole